تورکیه بؤیوک میللت مجلیسی‌نین صدری بینالی ییلدیریم امریکا رهبرلیگی‌نین بوندان سونرا تورک خالقی‌نین اعتیمادینی نئجه قازانا بیله‌جگی‌نین یول‌لارینی آختارماسی‌نین واجیب‌لیگینی دیله گتیریب.
بینالی ییلدیریم ایزمیر شهرینده ژورنالیست‌لرین سوال‌لارینا جاواب وئررکن فتح الله چی ترور تشکیلاتی و پ.کا.کا آدیندان جینایت تؤرتدیگی، جاسوسلوق ائتدیگی ادعاسی ایله ساخلانیلان راهیب اندریو برانسونون ائو حبسینه محکوم ائدیلمه‌سیندن سونرا امریکا-نین تورکیه‌یه "تحریم" تطبیق ائدجگی تهدیدینه رئاکسیا گؤستره‌رک دئییب کی، تهدیدین بیزیم اوچون بیر اهمیتی یوخ‌دور. امریکا حقوق دؤولتی‌دیرسه بیز ده حقوق دؤولتییک. امریکا بو تهدید ایفاده‌لریندن ال چکمه‌لی‌دیر. بون‌دان سونرا تورک خالقی‌نین اعتیمادینی نئجه قازانا بیله جگی‌نین یول‌لارینی آختارما‌لی‌دیر.
